Na temelju  članka 35. stavka 2. i članka 391. stavka 1. Zakona o vlasništvu i drugim stvarnim pravima ("Narodne novine" broj 91/96., 68/98., 137/99., 22/00., 73/00., 114/01., 79/06., 141/06., 146/08., 38/09., 153/09. 143/12. i 152/14.), članka 55. Statuta Koprivničko-križevačke županije (“Službeni glasnik Koprivničko-križevačke županije” broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst), članka 22. stavka 2., a u svezi s člankom 9. Odluke o načinu raspolaganja, korištenja i upravljanja nekretninama i vrijednosnim papirima u vlasništvu Koprivničko-križevačke županije ("Službeni glasnik Koprivničko-križevačke županije" broj 15/14.)  i točke I. Odlukeo raspisivanju javnog natječaja za zamjenu nekretnina, KLASA: 940-06/21-01/11, URBROJ: 2137/1-02/05-21-1, od 29. rujna 2021., Župan Koprivničko-križevačke županije raspisuje

**J A V N I N A T J E Č A J**

**za zamjenu nekretnina**

1. Predmet ovog Javnog natječaja za zamjenu nekretnina (u daljnjem tekstu: Javni natječaj) je zamjena nekretnina u vlasništvu Koprivničko-križevačke županije (u daljnjem tekstu: Županija) i to:

|  |  |  |  |  |  |  |
| --- | --- | --- | --- | --- | --- | --- |
| K.O. | K.Č. | ZK.UL.BR. | VLASNIŠTVO | OZNAKA | POVRŠINA  (m2) | TRŽIŠNA VRIJEDNOST (HRK) |
| Rasinja | 1658/1 | 4328 | Županija 1/1 | Oranica pri groblju | 11236 | 61.200,00 |
| Rasinja | 1660 | 4328 | Županija 1/1 | Oranica, Ulica baruna Inkeya | 2820 | 15.400,00 |
| UKUPNO |  |  |  |  | 14.056 | 76.600,00 |

koje se mijenjaju za nekretnine u vlasništvu pravne osobe označene kao:

|  |  |  |  |  |  |
| --- | --- | --- | --- | --- | --- |
| K.O. | K.Č. | ZK.UL.BR. | OZNAKA | POVRŠINA  (m2) | TRŽIŠNA VRIJEDNOST  (HRK) |
| Rasinja | 3919/2 | 4872 | Livada, Ulica baruna Inkeya | 16 | 100,00 |
| Rasinja | 2941/5 | 4868 | Livada, Ulica baruna Inkeya | 90 | 500,00 |
| Rasinja | 2941/6 | 4868 | Livada, Ulica baruna Inkeya | 84 | 500,00 |
| Rasinja | 2946 | 4868 | Jezero i livada, Ulica baruna Inkeya | 11.961 | 63.900,00 |
| Rasinja | 2947/5 | 4902 | Park, Ulica baruna Inkey | 2.474 | 13.500,00 |
| UKUPNO |  |  |  | 14.625 | 78.500,00 |

Zamjena će se provesti po principu nekretnina za nekretninu, uz obvezu plaćanja naknade razlike u tržišnoj vrijednosti nekretnina.

1. Tržišna vrijednost nekretnina iz točke I. ove Javnog natječaja utvrđena je Procjembenim elaboratom tržišne vrijednosti nekretnine od 3. rujna 2021. godine izrađenog od strane stalnog sudskog vještaka za graditeljstvo i za procjenu vrijednosti nekretnina Draženu Kozjaku, mag. ing. aedif.
2. Zamjena nekretnina iz točke I. ovog Javnog natječaja provodi se u svrhu formiranja perivoja i osiguranja dostatnog prirodnog okoliša za realizacija projekta Dvorac Inkey, a što je u interesu daljnjeg gospodarskog razvoja kao i od općeg, javnog i socijalnog interesa za taj dio područja Koprivničko-križevačke županije.
3. Javni natječaj provodi se prikupljanjem pisanih ponuda.
4. Jamčevina se ne plaća.
5. Pravo  sudjelovanja  na  Javnom  natječaju  imaju sve fizičke i pravne osobe koji prema pozitivnim propisima Republike Hrvatske mogu stjecati vlasništvo nekretnina u Republici Hrvatskoj i koje nemaju dospjelih nepodmirenih financijskih obveza, odnosno dugovanja prema Koprivničko-križevačkoj županiji (u daljnjem tekstu: Županija). Upravno tijelo Županije nadležno za financije povjerit će u svojoj službenoj evidenciji postojanje dospjelih nepodmirenih obveza svakog ponuditelja.
6. Poseban uvjet sudjelovanja na Javnom natječaju je dokaz o pravu vlasništva nekretnina upisanih u kčbr. 3919/2, zk.ul.br. 4872, kčbr. 2941/5, 2941/6 i 2946, zk.ul.br. 4868 i kčbr. 2947/5, zk.ul.br. 4902, sve u K.O. Rasinja.
7. Ponuda na Javni natječaj treba sadržavati: osnovne podatke o ponuditelju-ime i prezime odnosno naziv, OIB, mjesto i adresu prebivališta odnosno sjedište, ime i prezime osobe ovlaštene za zastupanje, kontakt telefon, izvadak iz sudskog registra, dokaz o pravu vlasništva nekretnina koje su predmet zamjene, oznaku nekretnina koje se zamjenjuju te vlastoručnu potpisanu izjavu o prihvaćanju uvjeta ovog Javnog natječaja.
8. Ponuda se predaje u zatvorenoj omotnici s naznakom "Ponuda za natječaj – zamjena nekretnina – ne otvaraj". Ponuda se predaje u pisarnici Koprivničko-križevačke županije ili poštom preporučeno na adresu primatelja: Koprivničko-križevačka županija, Ulica Antuna Nemčića 5, 48 000 Koprivnica.
9. Rok za podnošenje ponuda je osam 8 dana od dana objave javnog natječaja u "Podravskom listu" i na službenoj internetskoj stranici Županije ([www.kckzz.hr](http://www.kckzz.hr)).

Dan predaje ponude smatra se dan neposredne predaje ponude pisarnici Koprivničko-križevačke županije odnosno dan kada je ponuda upućena poštom preporučeno ili predana ovlaštenom pružatelju poštanskih usluga.

1. Otvaranje ponuda i postupak do donošenja Odluke o izboru najpovoljnijeg ponuditelja provest će Povjerenstvo za provedbu javnog natječaja za zamjenu nekretnina (u daljnjem tekstu: Povjerenstvo). Otvaranje pristiglih ponuda provest će se najkasnije u roku od osam (8) dana po isteku roka za dostavu ponuda. Obavijest o vremenu i mjestu otvaranja ponuda bit će objavljena na službenoj internetskoj stranici Županije, najkasnije dva (2)dana prije dana otvaranja ponuda..

Otvaranju ponuda mogu biti nazočni ponuditelji, odnosno njihovi ovlašteni predstavnici uz predočenje valjane punomoći.

1. Nepravovremene i nepotpune ponude neće se razmatrati.
2. Javni natječaj smatra se valjanim ako je pravovremeno podnesena barem jedna ponuda koja ispunjava sve uvjete iz javnog natječaja.
3. Župan Koprivničko-križevačke županije (u daljnjem tekstu: Župan) zadržava pravo da poništi Javni natječaj i ne izabere najpovoljnijeg ponuditelja.
4. S ponuditeljem čija je ponuda izabrana kao najpovoljnija zaključit će se ugovor o zamjeni nekretnina pod uvjetima i na način u skladu sa zakonom i općim aktima Županije. Ako sudionik u Javnom natječaju, čija je ponuda izabrana kao najpovoljnija, ne sklopi ugovor o zamjeni nekretnina u roku od 30 (trideset) dana od dana primitka obavijesti o rezultatima Javnog natječaja, smatrat će se da je odustao od ponude.
5. Obavijest o izboru najpovoljnije ponude dostavit će se sudionicima Javnog natječaja u roku osam (8) dana po izboru najpovoljnije ponude.
6. Razlika tržišne vrijednosti nekretnina iz točke I. ovog Javnog natječaja podmiruje se jednokratno, najkasnije u roku od trideset (30) dana od dana sklapanja ugovora o zamjeni nekretnina, u protivnom se obračunavaju zakonske zatezne kamate.
7. Županija će prilikom sklapanja ugovora o zamjeni nekretnina s najpovoljnijem ponuditeljem ugovoriti način izdavanja tabularne isprave podobne za uknjižbu vlasništva predmetnih nekretnina u zemljišne knjige kao i vrijeme i način predaje u posjed predmetne nekretnine.
8. Svaki stjecatelj snosi svoje troškove poreza na promet nekretninama, kao i eventualne druge troškove u vezi s provedbom ugovora o zamjeni nekretnina.
9. Potrebne obavijesti u svezi Javnog natječaja mogu se dobiti u Upravnom odjelu za poslove Županijske skupštine i pravne poslove, na telefon: 048/658-187, svakim radnim danom od 07,00 do 15,00 sati.

KLASA: 940-06/21-01/11

URBROJ: : 2137/1-02/05-21-2

Koprivnica, 29. rujna 2021.

ŽUPAN

Darko Koren, ing. građ., v.r.